my en my en en en en sv fr de de fr es en my my my en my en my en my en my en my en my en my en my my en my en my my nl en my my my my my en en
Tuesday, March 29 2016 00:00
ဇာတ်တော်ကြီးဆယ်ဘွဲ့မှ သုဝဏ္ဏသာမဇာတ်တော်ကို ဖတ်ဖူးသည်။ ဇာတ်တော်ထဲတွင် မျက်မမြင် ဒုကုလနှင့် ပါရိက မိဘနှစ်ပါးကို အလုပ် အကျွေးပြုနေသော သားတော်သုဝဏ္ဏသာမသည် တစ်နေ့တွင် သမင် အပေါင်းခြံရံ လျက် ရေခပ် ဆင်းလာစဉ် အမဲလိုက်ရန်ထွက်လာသော
ဗာရာ ဏသီပြည့်ရှင် ပီဠိယက္ခမင်းက မြားဖြင့်ပစ်သဖြင့် သဲသောင်ခုံပေါ် တွင်မြား ဒဏ်ရာဖြင့် လဲကျသည်။
ဗာရာဏသီပြည့်ရှင်က မျက်မမြင်မိဘနှစ်ပါးကို လုပ်ကျွေးနေ သူဖြစ်ကြောင်း သိသောအခါ သုဝဏ္ဏသာမကိုယ်စား ၎င်း၏မိဘနှစ်ပါး ကိုပြုစုရန် ဆုံးဖြတ်သည်။ သို့သော် မိဘနှစ်ပါးက လက်မခံဘဲ သားတော် သုဝဏ္ဏသာမရှိရာသို့သာ အပို့ခိုင်းရာ သားတော်မှာ အသက် မသေ သေးကြောင်း စမ်းသပ်တွေ့ရှိသည်။ ဗဟုသုန္ဒရီနတ်သမီးက သုဝဏ္ဏသာမမှာ မိဘကျေးဇူးပြုနေ သူဖြစ်သောကြောင့် မြားဆိပ်များလျော့ ကျပြီး အသက်ပြန် ရှင်ရန် သစ္စာဓိဋ္ဌာန်ပြုသောအခါ သုဝဏ္ဏသာမ ပြန်လည် အသက်ရှင် လာ သည်။
သိကြားမင်းကပါ ဆုပေးသဖြင့် ဒုကုလနှင့် ပါရိကတို့ပါ မျက်စိအလင်း ပြန်ရခဲ့သည်။ ဤဇာတ်တော်တွင် မိဘနှစ်ပါး သည် မျက်စိ အလင်းပြန်ရသည့် အပြင် သားလည်းအသက်ရှင်၊ သားရွှေအိုးထမ်းပြန်လာသည်ကိုလည်း မြင်ရသဖြင့် တစ်ချက်ခုတ် သုံးချက်ပြတ်သည့်သဘောကို ဖတ်ရှုရလေသည်။
ဤဇာတ်တော်၏ အနှစ်ချုပ်သည်ကား ''မိဘကျေးဇူးသိတတ်သူ တို့ကား ဘေးဒုက္ခအန္တရာယ်အပေါင်းမှ လွတ်မြောက် ရမြဲဖြစ်ကြောင်း၊ မျက်မှောက် ဘဝ၌လည်းကောင်း၊ သံသရာ၌လည်းကောင်း ၊ ကောင်းကျိုးချမ်းသာကို ခံစား ရမြဲဖြစ်ကြောင်း'' ဖော်ပြ လိုရင်းဖြစ်ကြောင်း လေ့လာတွေ့ ရှိရသည်။
သုဝဏ္ဏသာမဇာတ်တော်ပါဖြစ်စဉ်ကဲ့သို့ပင် သုဝဏ္ဏသာမ သဘော ဆောင်သော နိုင်ငံ အစိုးရနှင့် တပ်မတော်တို့က ဒုကုလနှင့် ပါရိက သဘောဆောင် သော ပြည်သူများအတွက်အကျိုးဆောင်မည့် ရှေ့ပြေးမြင်ကွင်းများကို ယခု အခါမြင်တွေ့နေရပြီဟု ဆိုချင်သည်။
မကြာမီ အစိုးရသစ်တက်ပေတော့မည်။ ဧပြီ ၁ ရက် အစိုးရသစ် တာဝန်မထမ်း မီ ပြည်ထောင်စု လွှတ်တော်နှင့် ပြည်နယ်နှင့် တိုင်းဒေသကြီး လွှတ်တော်အသီးသီးတွင် ပြည်ထောင်စုဝန်ကြီးဌာနများ သတ်မှတ်ခြင်း ၊ ပြည်ထောင်စုဝန်ကြီး များ ရွေးချယ်ခြင်း ၊ ပြည်နယ်နှင့်တိုင်းဒေသကြီး ဝန်ကြီး ချုပ်များအတွက် အဆိုတင်သွင်းခြင်းများကို အစီအစဉ် တကျပြုလုပ်နေ သည် ကို တွေ့ရသည်။ ၂၀၁၆ ဧပြီ ၁ ရက်မှစတင်မည့် အစိုးရသစ်ကို ဦးဆောင် မည့်အမျိုးသားဒီမိုကရေစီအဖွဲ့ချုပ်ပါတီ၏ အဓိကကျသောမူဝါဒသည် ပုဂ္ဂိုလ်စွဲ၊ ပါတီစွဲကင်းစွာဖြင့် တိုင်းရင်း သားများအကြား အမျိုးသားရင်ကြား စေ့ရေးနှင့် ပြည်သူ့ အကျိုးဦးလည်မသုန် ထမ်းရွက်ရေးဖြစ်သည်။
တစ်နည်း အားဖြင့်ဆိုရသော် နိုင်ငံရေးပြုပြင်ပြောင်းလဲမှုမှတစ်ဆင့် ဒီမိုကရေစီစနစ် ရှင်သန်သည့် လူ့အဖွဲ့အစည်း တစ်ရပ်ဖြစ်ပေါ် တိုးတက်ရေးဖြစ်သည်။ အစိုးရသစ်၏ မူဝါဒရည်ရွယ်ချက်များကောင်း မွန်သည့်အတွက် ပြည်သူများ ကလည်း အစိုးရသစ်အပေါ် မျှော် လင့်တကြီးအားကိုးနေကြသည်။
ထိုသို့ အစိုးရအပြောင်းအလဲအတွက် ပြင်ဆင်ဆဲကာလ၌ပင် မတ် ၂ရ ရက်နေ့က ကျင်းပသော (၇၁)နှစ်မြောက် တပ်မတော်နေ့အခမ်းအနား၌ တပ်မတော်ကာကွယ်ရေးဦးစီးချုပ်က ''တပ်မတော်အနေဖြင့် ယခုကဲ့သို့ နိုင်ငံ ရေးပြုပြင်ပြောင်းလဲ မှုမှတစ်ဆင့် ဒီမိုကရေစီစနစ်ရှင်သန်သည့် လူ့အဖွဲ့အ စည်းတစ်ရပ်တည်ဆောက်နိုင်ရန်အတွက် နိုင်ငံတော်အစိုး ရနှင့်အတူ ပါတီစုံ ဒီမိုကရေစီနိုင်ငံတော်ဖော်ဆောင် သည့်နေရာတွင် ဒို့တာဝန်အရေးသုံးပါးကို အမျိုးသားရေးတာဝန်အဖြစ်ခံ ယူပြီး ပြည်သူ လူထု၏ အကျိုးစီးပွားကို ဆက် လက်ဖော်ဆောင်သွားမည်''ဟု ထည့်သွင်းပြောကြားထားရာ အစိုးရသစ်၏ မူဝါဒ၊ ရည်ရွယ်ချက်များနှင့် လိုက်ဖက်ညီလွန်းလှသည်ကိုတွေ့ရသည်။
သို့ဆိုလျှင် ဒုကုလနှင့် ပါရိကပမာဖြစ်သော မိဘပြည်သူများအတွက် သုဝဏ္ဏ သာမပမာဖြစ်သော အစိုးရသစ်နှင့် တပ်မတော် ပူးပေါင်းမှုက သားရွှေ အိုးထမ်း လာသောမြင်ကွင်းကို ဖော်ဆောင်ပေးနိုင်လေမလားဟု ဒီမိုကရေစီ တူဒေး သတင်းစာ က မျှော်လင့်လျက်ရှိ ပါကြောင်းရေးသား လိုက်ရပါ သည်။
(မတ် ၂၈၊ ၂၀၁၆)
Read 947 times
Published in အယ်ဒီတာ့အာဘော်
Tagged under
သားရွှေအိုးထမ်း
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
Copyright 2014 © Democracy Today Daily Newspaper | Myanmar News Network Co.,Ltd. All rights reserved.